《烟雨楼》
宋代·唐天麟

百尺楼高足赏心，我来犹记旧登临。四时天色有晴雨，一片湖光无古今。

远塔连云知寺隐，小舟穿柳觉村深。凭阑多少斜阳景，分付渔歌替晚吟。

作者简介：唐天麟（一二二七～？），字景仁，嘉兴（今属浙江）人。理宗宝祐四年（一二五六）进士，时年三十（《宝祐四年登科录》卷二）。尝主嘉兴学正。度宗咸淳元年（一二六五）为江阴军司理参军（清康熙《常州府志》卷一三）。知仁和县（《咸淳临安志》卷五一）。